Úradný vestník L 298 , 31/10/2002 S. 0001 - 0003



Rozhodnutie Spoločného výboru EHP č. 96/2002 z 12. júla 2002, ktorým sa mení a dopĺňa príloha I (Veterinárne a fytosanitárne otázky) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha I k dohode bola zmenená a doplnená rozhodnutím Spoločného výboru EHP č. 79/2002 z 25. júna 2002 [1]; (2) smernica Európskeho parlamentu a Rady 2001/46/ES z 23. júla 2001, ktorou sa mení a dopĺňa smernica Rady 95/53/ES, ktorou sa stanovujú zásady upravujúce organizovanie úradnej kontroly v oblasti výživy zvierat, a smernice 70/524/EHS, 96/25/ES a 1999/29/ES o výžive zvierat, [2] sa má včleniť do dohody; (3) smernica Komisie 2001/79/ES zo 17. septembra 2001, ktorou sa mení a dopĺňa smernica Rady 87/153/EHS, ktorou sa stanovujú usmernenia na posúdenie prídavných látok vo výžive zvierat [3], sa má včleniť do dohody; (4) nariadenie Komisie (ES) č. 2013/2001 z 12. októbra 2001 o dočasnom povolení nového používania prídavnej látky a trvalom povolení prídavnej látky v krmivách [4] sa má včleniť do dohody; (5) nariadenie Komisie (ES) č. 2205/2001 zo 14. novembra 2001, ktorým sa mení a dopĺňa smernica Rady 70/524/EHS o prídavných látkach v krmivách, pokiaľ ide o zrušenie povolenia určitých prídavných látok, [5] sa má včleniť do dohody; (6) nariadenie Komisie (ES) č. 2200/2001 zo 17. októbra 2001 o dočasných povoleniach prídavných látok v krmivách [6] sa má včleniť do dohody; (7) nariadenie Komisie (ES) č. 2380/2001 z 5. decembra 2001 o povolení prídavnej látky v krmivách na obdobie desať rokov [7] sa má včleniť do dohody; (8) smernica 2001/79/ES vychádza z definície v smernici Európskeho parlamentu a Rady 2001/18/ES [8] a odkazu na smernicu Komisie 2000/33/ES, [9] ktoré nie sú včlenené do dohody, ale o ktorých včlenení sa uvažuje, ROZHODOL TAKTO: Článok 1 Kapitola II prílohy I k dohode sa mení a dopĺňa takto: 1. do bodu 1 (smernica Rady 70/524/EHS) sa dopĺňa táto zarážka: "— 32001 R 2205: nariadenie Komisie (ES) č. 2205/2001 zo 14. novembra 2001 (Ú. v. ES L 297, 15. 11. 2001, s. 3)."; 2. do bodov 1 (smernica Rady 70/524/EHS), 14a (smernica Rady 96/25/ES) a 13a (smernica Rady 95/53/ES) sa dopĺňa táto zarážka: "— 32001 L 0046: smernica Európskeho parlamentu a Rady 2001/46/ES z 23. júla 2001 (Ú. v. ES L 234, 1. 9. 2001, s. 55)."; 3. do bodu 2 (smernica Rady 87/153/EHS) sa dopĺňa táto zarážka: "— 32001 L 0079: smernica Komisie 2001/79/ES zo 17. septembra 2001 (Ú. v. ES L 267, 6. 10. 2001, s. 1),"; 4. do bodu 32 (smernica Rady 1999/29/ES) sa dopĺňa táto zarážka: "— 32001 L 0046: smernica Európskeho parlamentu a Rady 2001/46/ES z 23. júla 2001 (Ú. v. ES L 234, 1. 9. 2001, s. 55)."; 5. za bod 1v (nariadenie Komisie (ES) č. 1334/2001) sa vkladajú tieto body: "1w. 32001 R 2013: nariadenie Komisie (ES) č. 2013/2001 z 12. októbra 2001 o dočasnom povolení nového používania prídavnej látky a trvalom povolení prídavnej látky v krmivách (Ú. v. ES L 272, 13. 10. 2001, s. 24). 1x. 32001 R 2200: nariadenie Komisie (ES) č. 2200/2001 zo 17. októbra 2001 o dočasných povoleniach prídavných látok v krmivách (Ú. v. ES L 299, 15. 11. 2001, s. 1). 1y. 32001 R 2380: nariadenie Komisie (ES) č. 2380/2001 z 5. decembra 2001 o povolení prídavnej látky v krmivách na obdobie desať rokov (Ú. v. ES L 321, 6. 12. 2001, s. 18)."; 6. text bodu 1s (nariadenie Komisie (ES) č. 2697/2000) sa vypúšťa. Článok 2 Texty smerníc 2001/46/ES a 2001/79/ES a nariadení (ES) č. 2013/2001, (ES) č. 2200/2001, (ES) č. 2205/2001 a (ES) č. 2380/2001 v islandskom a nórskom jazyku, ktoré sa majú uverejniť v dodatku EHP k Úradnému vestníku Európskych spoločenstiev, sú autentické. Článok 3 Toto rozhodnutie nadobúda účinnosť 13. júla 2002 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [10]. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 12. júla 2002 Za Spoločný výbor EHP predseda G. S. Gunnarsson [1] Ú. v. ES L 266, 3.10.2002, s. 24. [2] Ú. v. ES L 234, 1.9.2001, s. 55. [3] Ú. v. ES L 267, 6.10.2001, s. 1. [4] Ú. v. ES L 272, 13.10.2001, s. 24. [5] Ú. v. ES L 297, 15.11.2001, s. 3. [6] Ú. v. ES L 299, 15.11.2001, s. 1. [7] Ú. v. ES L 321, 6.12.2001, s. 18. [8] Ú. v. ES L 106, 17.4.2001, s. 1. [9] Ú. v. ES L 136, 8.6.2000, s. 90. [10] Žiadne ústavné požiadavky nie sú uvedené. --------------------------------------------------